Espanjaan muuttanut suomalaismiljonääri Henry Aflecht elää sinkkuna: Tämän takia espanjalainen nainen ei kelpaa! | Seiska
Espanjaan muuttanut suomalaismiljonääri Henry Aflecht elää sinkkuna: Tämän takia espanjalainen nainen ei kelpaa!
Seiska paljasti viime viikolla, että televisiosta tuttu Henry ”Henkka” Aflecht, 46, on muuttanut pysyvästi Espanjaan.
Lue lisää: Televisiosta tuttu suomalaismiljonääri teki hurjan elämänmuutoksen – ”Elämänlaatu on paljon parempaa!”
Henkka ei ole kiireidensä keskellä jäänyt toimettomaksi, sillä mies teki marraskuussa omalaatuisen investoinnin. Hän osti itselleen Aurinkorannikolla 28 vuotta pyörineen perinteikkään Radio Finlandia -radiokanavan, joka kuuluu rannikolla taajuudella 102,6 MHz.
- Edellisen omistajan terveys oli sillä mallilla, että kanavan pyörittäminen oli käynyt mahdottomaksi ja tekemisen meininki oli hiipunut jo aikoja sitten. Me olemme tehneet kanavalle ison uudistuksen, ja tulevaisuus näyttää nyt todella valoisalta.
- Uudistus on otettu hyvin vastaan. Tietyllä kuuntelijaryhmällä oli tosin aluksi vaikea ymmärtää, ettei Tapio Rautavaara soikaan enää koko ajan, vaan välillä soitetaan myös räppiä!
Henkka ja Raija juontavat yhdessä Radio Finlandian lähetyksiä Fuengirolasta. – Radio on uudistuksen jälkeen tukevasti jaloillaan, ja tulevaisuus näyttää hyvältä, he sanovat.
Lue myös: Suomalaismiljonääri osti Aurinkorannikon suosikkiradiokanavan – ”Uudistamme sisällön kokonaan!”
Duunia taukoamatta
Aurinkorannikolla asuu vuosittain 50 000 suomalaista, joten omalle kanavalle on kysyntää. Kuuntelijalukuja on radiotaajuuksilta mahdotonta mitata, mutta palautteen perusteella kanava on suosittu.
- Mainostajien viesti on ollut, että mainostaminen toimii. Ei tämä tosin minulle vielä mikään bisnes ole, vaan kaikki uudet mainostajat ovat tervetulleita.
Henkka toimii kanavalla moniosaajan roolissa. Hän juontaa ja editoi lähetyksiä, sekä hoitaa myös mediamyyntiä.
- Painan kanavan kanssa duunia koko ajan. Kotonakin kanava soi jatkuvasti stereoissa, koska täällä voi mennä sähköt tai netti poikki. Minun pitää sitten järjestää korjaaja paikalle.
Henkka voi juontaa Radio Finlandian ohjelmia myös kotonaan, sillä hänellä on keittiössä oma livestudio!
Lue myös: Miljonääri Henry Aflecht elämänmuutoksestaan: Pää hajosi Suomessa – ”Huono sää ja Sipilän hallitus tökki!”
Henkan kalenteri Aurinkorannikolla vaikuttaa siis hyvin täydeltä, eikä mies kaipaa takaisin Suomeen. Hän ei juo viinaa eikä viihdy kissanristiäisissä vaan tykkää erakkoluonteisena enimmäkseen omasta rauhastaan. Hän elelee toistaiseksi sinkkuna, mutta kelpuuttaisi rinnalleen tyttöystävän – tietyin varauksin.
- Espanjalainen daami ei valitettavasti kelpaa. Syynä on kielimuuri sekä kulttuurierot. Paikallisen tavan mukaan minun pitäisi istua vaimon perheen kanssa monta tuntia viikossa illallisilla, mutta se ei sopisi luonteelleni. Vain suomalainen nainen tuontitavarana kiinnostaa!
, Radio Finlandia
Lempi leiskui aurinkorannikolla – Leo Stillman ja Maryam Razavi kuhertelivat avoimesti Espanjassa!
Tällaisissa asunnoissa elävät Aurinkorannikolla asuvat suomalaisjulkkikset: Hannu Jortikalla huima kattoterassi, Jorma Pulkkisella oma pihasauna – kuvat!
Kuvat julki! Sara Sieppi salaisilla huvipuistotreffeillä komean mysteerimiehen kanssa:…